Klets by die haarkapper - Malkoppie Terapie
Klets by die haarkapper
Opgewonde merk ek my haarkapper tyd uit in my dagboek. Ek boek sommer vroeg Desember my afsprake vir 'n jaar vooruit. Hang af van my gemoed en haastigheid maar dit kan my 2 tot 3 ure besig hou. Selfsugtige tyd… soms ek en 'n boek, of soms klets met almal om my. Die stories wat ons vertel in die vertoulike omgewing van 'n haarkapper laat my elke keer glimlag. Ek rek partykeer my nek om die gesig te plaas by die storie wat ek hoor.
Nou vrydag is dit weer tyd vir ontspan. Die vorige aand was eenwoord ROF, nee die daai sort rof nie, werksrof met 'n 'release', (die vertaling sê vrylating.. maar ons laat darem nog nie kode vry nie- dit word nog mooi op hok gehou.. skuif dit net na produksie toe.) wat gesukkel het, ek kon eers 1 uur die oggend afteken. My medewerkers ken my ook.. hulle noem my die 'ouma-interface' na 10 in die aand. Dan wil ek net feite hoor en geen verskonings… oumens moeilik! Sal as ek meer moed het eendag werkstories vertel.
Ek sit en Ansie vra soos gewoonlik: 'Wat doen ons vanmiddag?" Sommer als, ek verander my strepe se kleur, my basis kleur en dit is tyd om te sny.. lekker kort... hare kan mos weer groei.
Sy vertel my dat daar net voor my 'n vrou was wat ook sê sy wil heeltemal anders lyk .. maar sy mag nie te veel afsny nie, nee haar kleur is nog reg. Nou hoe lyk mens anders as mens nie wil verander nie? Wat hou ons terug? Is ek en jy bang vir verandering?
Mis ons nie soms goeie goed omdat ons te bang was om die besluit te neem nie. Wat van? Sê nou net.. is denke wat ons net terughou! Risiko.. wat kan mens verloor… Verander jou denke! Dink wat kan jy wen? Dalk is dit nou die tyd om ons vrese vrytelaat en te waag. Verander jou denke oor verandering.